Salomėja Zaksaitė

Salomėja Zaksaitė (g. 1985 m. liepos 25 d. Kaune) – Lietuvos šachmatininkė, Moterų didmeistrė, Lietuvos moterų šachmatų čempionė (2014, 2016 m.) ir vicečempionė (1999, 2013 ir 2015 m.), Lietuvos moterų šachmatų rinktinės narė, Lietuvos moterų korespondencinių šachmatų rinktinės narė, teisininkė, sporto srities teisėtyrininkė penalistė ir kriminologė.

 Biografija 
1991–1998 m. mokėsi Kauno „Anima" mokykloje, 1998–2003 m. Kauno technologijos universiteto gimnazijoje. Nuo 2003 iki 2008 m. studijavo Vilniaus universiteto (VU) Teisės fakultete, įgijo Kriminologijos specializaciją. Apgynė magistro darbą tema „Moksleivių nusikalstamumo prevencijos problemos“.Geriausi Vilniaus universiteto 2008 metų absolventai  (Teisės fakultetas, Pirmosios pakopos vientisosios studijos) Darbo vadovas Dr. jur. Gintautas Sakalauskas, LL.M. (Greifswald). Teisės magistrė. 2009–2010 m. VU Teisės fakulteto Tarybos narė (kaip TF Studentų atstovybės atstovė).VU Teisės fakulteto Studentų atstovybės ataskaita 2012 metų sausio 27 dieną VU apgynė disertaciją tema „Sukčiavimo sporto srityje paplitimas ir prevencijos problemos“ (Vadovė doc. Anna Drakšienė).Disertacijos gynimas 

Nuo 2006 m. lapkričio mėn. Teisės instituto Kriminologinių tyrimų skyriaus asistentė, nuo 2008 m. vyriausioji specialistė, nuo 2009 m. kovo mėn. Teisinės sistemos tyrimo skyriaus tyrėja. Dirbo Lietuvos teisės instituto Baudžiamosios justicijos tyrimų skyriuje mokslo darbuotoja.Lietuvos teisės instituto darbuotojai  2012 metų rugpjūčio 27 dieną LRT Klasika laidoje „Radijo paskaitos“ skaitė paskaitą tema „Olimpinių žaidynių šviesa ir šešėliai“.Radijo paskaitos. Olimpinių žaidynių šviesa ir šešėliai  2012/2013 m. m. rudens semestrą Europos humanitariniame universitete (EHU) anglų kalba dėstė lyginamąją baudžiamąją teisę.Бакалаврская работа для студентов программы „Международное право“ (4 курс, дневной)  Nuo 2013 m. balandžio iki 2015 metų kovo podoktorantūros stažuotoja MRU (pagal LMT programą).PostDoc Lietuvoje  (PDF; 72 kB) Tyrimo tema – „Apgaulė sporto srityje: paplitimas, prevencija ir teisinis vertinimas". Vadovas doc. Alfredas Kiškis.Naujienos (MRU) 2014 metų liepą stažavosi Nyderlanduose, T.M.C. Asser Instituto vizituojanti tyrėja. 2014 metų spalio 4–5 dienomis kartu su Mykolo Romerio universiteto atstovais dalyvavo Vilniaus sporto festivalyje, vykusiame Lietuvos parodų ir kongreso centre „Litexpo“.MRU dalyvavo Vilniaus sporto festivalyje Litexpo  Nuo 2015 metų MRU lektorė.

Moksliniai interesai: kriminologija, lyginamoji baudžiamoji teisė, sporto teisė.Lietuvos kriminologų asociacijos nariai Lietuvių ir anglų kalbomis paskelbė mokslinių straipsnių apie įvairius pažeidimus, deviacinį (nusikalstamą) elgesį (sukčiavimą), dopingą ir korupciją sporto srityje. Salomėja Zaksaitė. Nusikalstamas elgesys sporto srityjeZaksaitė S. Sukčiavimo sporto srityje samprata ir kriminalizavimo ypatybės Skaitė pranešimus ne tik LietuvojeLietuvos ir užsienio teisės doktorantus vienija bendros problemos Socialiniai veiksniai, sąlygojantys deviacinį elgesį sporto srityje (Konferencija „Tarpdisciplininis diskursas socialiniuose moksluose", 5-oji sekcija: Socialinė atskirtis ir deviacija), bet ir užsienyje: 2009 metais – MaskvojeВ Москве прошла международная научно-практическая конференция студентов и молодых ученых «Современная университетская спортивная наука», University of Oxford, 2011 metais – Vokietijos Kelno sporto universitete tema Recent tendencies in Lithuanian antidoping law.Play the Game 2011 2013 metais – konferencijoje Play the Game 2013. Parallel session: Match-fixing: Stories from around the worldPlay the Game 2013. Parallel session: Match-fixing: Stories from around the world 2013 metais taip pat skaitė pranešimą apie korupciją privačiame sektoriuje VU Teisės fakulteto tarptautinėje konferencijoje „Nacionalinių teisės sistemų sąveika: konvergencija ar divergencija?“, skirtoje teisės mokslų doktorantams bei jauniesiems teisėtyrininkams.Lietuvos ir užsienio teisės doktorantus vienija bendros problemos Stažavosi Danijoje.

Lietuvos kriminologų asociacijos narė.Žmogžudystė Ukmergėje arba kuo čia dėti šachmatai?  (MRU podoktorantūros mokslininkė stažuotoja Salomėja Zaksaitė komentuoja žmogžudystę Ukmergėje, LKA skiltis „Nuomonės“, 2014-01-21)

Moka anglų, rusų kalbas, turi vokiečių kalbos pagrindus.

 Šeima 
Mama Genovaitė Zaksienė, matematikė, mokslų daktarė, Kauno technologijos universiteto Fundamentaliųjų mokslų fakulteto dėstytoja.Genovaitė Zaksienė 

 Sportinė veikla 
2001 m. Lietuvos jaunių (merginų iki 16 metų) čempionė.2001 m. Lietuvos jaunių iki 16 metų čempionai 

2002 metų rudenį Lietuvos moterų šachmatų rinktinės narė pasaulio šachmatų olimpiadoje (Blede, Slovėnija).

Nuo 2003 metų moterų tarptautinė meistrė (MTM). Atitinkami standartai buvo pasiekti ir viršyti 2002 metų liepą Baltijos šalių čempionate Panevėžyje, 2002 m. rugpjūčio mėn. Birštono turnyre (taip pat viršyti), 2003 liepos mėn. Lenkijos tarptautiniame Sosnickio memoriale (Svidnica). Su Lietuvos moterų šachmatų komanda žaidė Europos čempionatuose (2005–2007, 2011 ir 2013 m.).

2014 m. Lietuvos moterų šachmatų čempionė. Čempionato finale per 7 turus surinko 5,5 taško ir pagal papildomus rodiklius aplenkė antroje vietoje likusią ir taip pat 5,5 taško surinkusią vilnietę Laimą Domarkaitę.S.Zaksaitė tapo Lietuvos šachmatų čempione

2016 m. Lietuvos moterų šachmatų čempionė. Čempionato finale per 7 turus surinko 5,5 taško ir pagal papildomus rodiklius aplenkė antroje vietoje likusią ir taip pat 5,5 taško surinkusią Daivą Batytę.

2025 m. Po 9 metų pertraukos vėl Lietuvos moterų šachmatų čempionė. Čempionato finale per 7 turus surinko 5,5 taško ir pagal papildomus rodiklius aplenkė antrą vietą, užėmusią  Kamilę Baginskaitę.

2014 metų rugpjūčio 1-14 dienomis Lietuvos rinktinės narė Moterų šachmatų olimpiadoje, vykusioje Trumsėje (Norvegija).Klasikinių šachmatų Lietuvos moterų čempione tapo S. Zaksaitė

2015 metų birželio mėn. Europos moterų šachmatų čempionate, vykusiame Čakvi (Gruzija), Zaksaitė įveikė 2012 metų pasaulio čempionę ukrainietę Aną Ušeniną (ELO 2467),Šachmatininkė S. Zaksaitė Europos čempionate nepaiso autoritetų  (Lietuvos žinios) lygiosiomis sužaidė su 2004 metų pasaulio vicečempione ruse Jekaterina Kovalevskaja (ELO 2450) ir tarp 98 dalyvių su 5 taškais liko 57-a.Europos moterų šachmatų čempionate D. Daulytė liko 44-a, S. Zaksaitė – 57-a

2012 m. sausio mėn. jos Elo reitingas (2233)  buvo antras (Po Viktorijos Čmilytės) tarp Lietuvos moterų. Didžiausias kada nors buvęs Elo reitingas – 2267 (2005 m. sausio-birželio mėn.). Salomėjos Zaksaitės partijos, chessgames.com (anglų k.)

Pirmasis treneris – Gintautas Petraitis (g. 1944 m.), ICCGM.Šachmatininkė brandos egzaminų maratone (Jurgita Šakienė. Paskelbta 2003-05-30, 00:00, „Kauno diena“) Dabartinis treneris – Vaidas Sakalauskas (g. 1971 m.), IM.Vaidas Sakalauskas 

Žaidžia šachmatais ne tik prie lentos, bet ir susirašinėjant. Dalyvavo 6-oje korespondencinių šachmatų olimpiadoje (1997–2006 m.), žaisdama 2 lentoje, su Lietuvos rinktine antroje grupėje užėmė 2 vietą.VI PASAULIO MOTERŲ KORESPONDENCINIŲ ŠACHMATŲ OLIMPIADA: Aukso medaliai Lietuvos komandai 

Ji sėkmingai žaidžia ir greitaisiais šachmatais. Lietuvos greitųjų šachmatų moterų čempionatuose: 2010; 2012; 2015; 2019;2022; m. iškovojo aukso, 2017; 2020 m – sidabro, o 2011; 2018 m. – bronzos medalius. Taip pat ir Lietuvos žaibo šachmatų moterų čempionatuose: 2015 m. – laimėjo aukso, 2012; 2014; 2018; m. – sidabro, o 2020; 2022 m. – bronzos medalius.

Sėkmė lydėjo ir 2023 m. Europos moterų šachmatų čempionate, kuriame surinkusi 7 tšk iš 11-kos galimų, (par. rtg. 2416) užėmė 26-ą vietą (136 dal.).

 Publikacijos 
Monografijos
 Vaiko minimalios priežiūros priemonės Lietuvoje: prielaidos, situacija ir įgyvendinimo problemos" (Tyrimo autoriai: Laura Ūselė, dr. Salomėja Zaksaitė, Judita Žukauskaitė, dr. Tautvydas Žėkas). Lietuvos teisės institutas. Vilnius, 2013 m.
 Apgaulė sporto srityje: teisinis ir kriminologinis požiūris. 250 psl., Leidykla: Mykolo Romerio universitetas, Vilnius. 2015 m.

Straipsniai
 Susitarimų dėl varžybų baigties kriminalizavimas Lietuvoje ir kitose šalyse
 Korupcijos privačiame sektoriuje kriminalizavimo problemos // CORRUPTION IN THE PRIVATE SECTOR: THE CONVERGENCE OF LEGAL SYSTEMS
 Teisės dvasia: tarp mito ir šiuolaikinio viešojo diskurso
 Fikcijos baudžiamajame procese: tarp ontologinės „tikrovės“, teisėkūros ir teisės taikymo
 The Interrelation of Micro and Macro Factors That Contribute to Cheating in Sports. Association for the Study of Sport and the European Union (Sport&EU)  (PDF; 1,0 MB)
 Criminalization, Qualification and Prooving of Corruption in the Private Sector: Analysis of Some Practical Cases  (PDF; 4,2 MB)

Kitos publikacijos
 Match-fixing: Criminalisation vs the Ultima Ratio Principle 
 Chess and Doping: Two ships passing in the Night? International Sports Law Commentaries, 2014 m.
 Teisės dvasia: tarp mito ir šiuolaikinio viešojo diskurso, 2014 m.
 Fragmentiški įspūdžiai apie paskutinę Krepo juostą, arba Už ką „netveriantys“ žiūrovai apmėtomi bananais, 2014 m.
 Beketiškos baigmės ir šachmatai (Bernardinai.lt)

Vertimai
 Hill, Declan. Parduotos rungtynės: futbolas ir organizuotas nusikalstamumas / Declan Hill; [vertė Salomėja Zaksaitė, Mykolas Krivcovas]. Vilnius : Lietuvos krepšinio profesinė sąjunga „Solidarumas“, 2011-. d. ISBN 9786099535005.

 Šaltiniai 

 Nuorodos 
 Salomėja Zaksaitė (FIDE inf.)
 Salomėja Zaksaitė (ChessGames.com)

Kategorija:Lietuvos moterų šachmatų čempionės‎
Kategorija:Lietuvos kriminologai
Kategorija:Lietuvos penalistai
Kategorija:MRU dėstytojai